**Ministru kabineta noteikumu projekta “Kārtība, kādā civilās aviācijas lidlauku izmanto militārās aviācijas gaisa kuģi, un kārtība, kādā militārās aviācijas lidlauku izmanto civilās aviācijas gaisa kuģi”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu mērķis ir pilnveidot tiesisko regulējumu aviācijas jomā, paredzot noteikt vienotas civilās un militārās aviācijas lidlauku izmantošanas procedūras Latvijas un ārvalstu (sabiedroto) militārās aviācijas gaisa kuģiem, kā arī procedūras civilās aviācijas gaisa kuģiem militāro lidlauku izmantošanai.Projekts stāsies spēkā 2019. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 29. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gadā Aizsardzības ministrija ir izstrādājusi un iesniegusi izskatīšanai Latvijas Republikas Saeimā likumprojektu “Grozījumi likumā “Par aviāciju”” (Nr. [1261/Lp12](http://titania.saeima.lv/LIVS12/saeimalivs12.nsf/webSasaiste?OpenView&restricttocategory=1261/Lp12)), ko 2018. gada 11. oktobrī Saeima ir izskatījusi un pieņēmusi 3. lasījumā. 2018. gada 11. oktobra likums “Grozījumi likumā “Par aviāciju”” stāsies spēkā 2019. gada 1. janvārī.Ievērojot, ka Ministru kabineta 2017. gada 17. oktobra noteikumi Nr. 622 “Kārtība, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtība, kādā Latvijas Republikas militārās aviācijas lidlaukus izmanto civilās aviācijas gaisa kuģi” (turpmāk – Noteikumi) ir izdoti saskaņā ar likuma “Par aviāciju” 29. pantu, 2018. gada 11. oktobra likums “Grozījumi likumā “Par aviāciju”” rada nepieciešamību atkārtoti izdot arī Noteikumus. 2018. gada 11. oktobra likuma “Grozījumi likumā “Par aviāciju”” sākotnējās ietekmes novērtējuma ziņojuma (anotācijas) I. sadaļas 2. punkts paredz, ka ar likuma spēkā stāšanos Noteikumi zaudē spēku. Savukārt IV. sadaļas 4. punktā ir minēts, ka Aizsardzības ministrija izstrādās un iesniegs Ministru kabinetam līdz 2019. gada 1. janvārim apstiprināšanai Ministru kabineta noteikumus, kas noteiks kārtību, kādā civilās aviācijas lidlauku izmanto militārās aviācijas gaisa kuģi, un kārtību, kādā militārās aviācijas lidlauku izmanto civilās aviācijas gaisa kuģi.Jaunā Noteikumu redakcija galvenokārt balstās uz spēkā esošo Noteikumu saturu.Noteikumu mērķis ir pilnveidot tiesisko regulējumu aviācijas jomā, paredzot noteikt vienotas civilās un militārās aviācijas lidlauku izmantošanas procedūras Latvijas un ārvalstu (sabiedroto) militārās aviācijas gaisa kuģiem, kā arī procedūras civilās aviācijas gaisa kuģiem militāro lidlauku izmantošanai.Ņemot vērā, ka likums “Par aviāciju” ir stājies spēkā 1994. gadā, kad Latvija vēl nebija Ziemeļatlantijas līguma organizācijas (turpmāk – NATO) un Eiropas Savienības (turpmāk – ES) dalībvalsts, un nav konceptuāli mainīts kopš likuma pieņemšanas brīža, Aizsardzības ministrija ir saskārusies ar tajā noteikto normu neviennozīmīgu un dažādu interpretāciju attiecībā uz NATO un ES dalībvalstu militārās aviācijas gaisa kuģiem.Ievērojot, ka 2018. gada 11. oktobra likums “Grozījumi likumā “Par aviāciju”” paredz attiecināt militārās aviācijas gaisa kuģu regulējumu ne tikai uz Latvijas, bet arī uz ārvalstu militārās aviācijas gaisa kuģiem, Noteikumu projektā tiek svītroti vārdi “Latvijas Republikas” attiecībā uz militārās aviācijas gaisa kuģiem, šādi nosakot, ka noteikumos minētās normas attiecas gan uz Latvijas militāro aviāciju, gan uz ārvalstu (NATO vai ES dalībvalstu) militārās aviācijas gaisa kuģiem.Eiropas Parlamenta un Padomes 2008. gada 11. marta Regula (EK) Nr. 300/2008 par kopīgiem noteikumiem civilās aviācijas drošības jomā, un ar ko atceļ Regulu (EK) Nr.2320/2002 (turpmāk – regula Nr.300/2008) nosaka, kādi aviācijas drošības pasākumi ir jāveic civilās aviācijas lidlaukos, jo īpaši tajos, no kuriem tiek veikti gaisa pārvadājumi.Saskaņā ar 2018. gada 11. oktobra likumu “Grozījumi likumā “Par aviāciju””, ar militārās aviācijas gaisa kuģi tiek saprasts gan Latvijas Republikas militārās aviācijas gaisa kuģu reģistrā reģistrētie gaisa kuģi, gan ārvalstu militārās aviācijas gaisa kuģi, kurus izmanto Latvijas valsts aizsardzības un drošības interesēs. Taču militārās aviācijas gaisa kuģa lidojuma statusu galvenokārt nosaka nevis tas, kādā reģistrā gaisa kuģis ir iekļauts, bet gan gaisa kuģa lidojuma mērķis. Tādējādi arī civilās aviācijas gaisa kuģu reģistrā reģistrēts gaisa kuģis var kļūt par militārās aviācijas gaisa kuģi brīdī, kad tas tiek izmantots militārām vajadzībām, piemēram, pārvadā militāro kravu vai pārvadā kravu, kas ir paredzēta militārās aviācijas personāla vajadzībām.Savukārt militārās aviācijas gaisa kuģi, ņemot vērā to lidojumu mērķi un misiju, nevar nodrošināt atbilstību civilās aviācijas drošības prasībām, kā tas ir noteikts regulā Nr. 300/2008. Komisijas 2009.gada 18.decembra Regulas (ES) Nr. 1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus, 2016.gada 30.novembra grozījumi nosaka, ka dalībvalstis var atkāpties no Regulas (EK) Nr. 300/2008 noteiktajiem kopējiem pamatstandartiem aviācijas drošības jomā un pieņemt alternatīvus drošības pasākumus, kas sniedz atbilstošu drošības līmeni attiecībā uz lidojumiem valsts un militāros nolūkos. Tas nozīmē, ka gaisa kuģiem, kuru lidojumu mērķis ir valsts funkciju (t. sk. militāru) pildīšana, var tikt piemēroti alternatīvie drošības pasākumi, tas ir, atbrīvojumi no piekļuves kontroles, atbrīvojumi no drošības pārbaudes vai īpašo drošības pārbaudi, kas var būt kā atvieglota pārbaude (pārbaudi veic tikai kaut kādā daļā) vai pastiprināta pārbaude. Līdz 2016. gadam regula Nr.1254/2009 netika piemērota attiecībā uz militārās aviācijas gaisa kuģu lidojumiem, līdz ar to Nacionālie bruņotie spēki slēdza sadarbības līgumu ar civilās aviācijas lidlauku administrāciju par militārās aviācijas gaisa kuģu apkalpošanu.2016. gada 30. novembrī tika pieņemta Komisijas regula Nr. 2016/2096, ar kuru Regulu (ES) Nr. 1254/2009 groza attiecībā uz dažiem kritērijiem, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus, kura paredz, ka regula Nr.1254/2009 ir piemērojama arī attiecībā uz lidojumiem valsts, militārā un tiesībaizsardzības nolūkā. Ņemot vērā regulā Nr.1254/2009 veiktos grozījumus, kas pieļauj piemērot alternatīvos drošības pasākumus attiecībā uz militāras aviācijas lidojumiem, Noteikumos ir iekļautas tiesību normām, kas nosaka kārtību, kādā militārās aviācijas gaisa kuģi piesaka civilās aviācijas lidlauka izmantošanu, kādā tiek nodrošināta virszemes apkalpošanas pakalpojumi un kādi drošības pasākumi tiek piemēroti militārās aviācijas gaisa kuģu personālam, tā bagāžai, militārai kravai un pavadošām personām. Ievērojot, ka militārās aviācijas gaisa kuģi bieži izmanto civilās aviācijas lidlaukus, gan militārās kravas, gan militārā personāla pārvadāšanai, ir būtiski noteikt vienotu kārtību par to, kas, kādos termiņos un kā piesaka militārās aviācijas gaisa kuģa lidojumu, kā un kas ir tiesīgs veikt virszemes apkalpošanas pakalpojumu sniegšanu un kā militārais personāls tiek pavadīts uz un no gaisa kuģa. Lai izvairītos no skaidrībām, pārpratumiem un darbību dubultošanās, kas militārajā jomā var radīt apdraudējumu, Noteikumu projekts nosaka, ka visus militārās aviācijas gaisa kuģa lidojumus organizē Nacionālie bruņotie spēki. Projekts arī nosaka vienotu pieteikuma forma, pieteikuma iesniegšanas laiku, kā arī kritērijus tam, kas ir tiesīgs veikt militārās aviācijas gaisa kuģa virszemes apkalpošanu. Ņemot vērā, ka civilās aviācijas lidlauka primārais mērķis ir apkalpot civilās aviācijas gaisa kuģus, Noteikumu projekts satur tiesību normu, kas nosaka, ka civilās aviācijas lidlauku, no kura tiek veikta gaisa pārvadājumi, izmatošanu militārās aviācijas gaisa kuģu vajadzībām plāno ārpus civilās aviācijas lidlauku gaisa satiksmes plūsmas un lidlauku noslogotākajiem periodiem. Tas nozīmē, ka Nacionālajiem bruņotajiem spēkiem, plānojot militārās aviācijas gaisa kuģu lidojumus, jānoskaidro un jāņem vērā lidlauka gaisa satiksmes plūsmas un lidlauku noslogotākie periodi, tādējādi netraucējot un nekavējot civilās aviācijas, jo īpaši gaisa pārvadājumu, satiksmi.Saskaņā ar civilās aviācijas drošības prasībām, militārās aviācijas gaisa kuģa personālam nav piemērojamas drošības pārbaudes, kādas piemēro civilās aviācijas pasažieriem, jo tiem līdzi var būt gan ieroči, gan citi aizliegto priekšmetu sarakstā iekļautie priekšmeti un vielas. Noteikumi nosaka kārtību, kādā militārās aviācijas gaisa kuģa personālam, tā bagāžai, militārai kravai un pavadošām personām piemēro drošības pasākumus. Noteikumi nosaka arī kārtību, kādā civilās aviācijas gaisa kuģi var izmantot militāros lidlaukus. Tajos ir noteikts, ka civilās aviācijas gaisa kuģi var izmantot militārās aviācijas lidlaukus gaisa pārvadājumiem, ja militārās aviācijas lidlauki vai to daļas un iekārtas, ko izmanto šādu pārvadājumu apkalpošanai, ir sertificētas atbilstoši civilo aviācijas lidlauku sertifikācijas prasībām. Eiropas Parlamenta un Padomes 2008. gada 20. februāra regula (EK) Nr. 216/2008 „Par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK” nosaka, ka civilās aviācijas gaisa kuģu ekspluatants var izmantot militāro lidlauku, ja militārajam lidlaukam ir gaisa satiksmes vadības spējas un tas atbilst civilās aviācijas gaisa kuģu ekspluatanta noteiktajām prasībām. Savukārt Eiropas Parlamenta un Padomes 2009. gada 21. oktobra regula (EK) Nr. 1108/2009, ar ko groza Regulu (EK) Nr. 216/2008 lidlauku, gaisa satiksmes pārvaldības un aeronavigācijas pakalpojumu jomā un atceļ Direktīvu 2006/23/EK (dokuments attiecas uz EEZ), paredz lai izmantotu militāru lidlauku civilās aviācijas gaisa kuģu ekspluatantu vajadzībām nav nepieciešama lidlauka sertificēšana. Proti, I nodaļas 1. panta 2. daļa nosaka, ka regulu neattiecina uz: „b) lidlaukiem vai kādu tā daļu, kā arī aprīkojumu, personālu un organizācijām, kuras minētas punktā 1(c) un (d), kas ir kontrolēts un pārvaldīts no militārās puses.” Līdz ar to regulas II nodaļas 8a. panta 2. punkta (a) apakšpunkts „Katram lidlaukam ir nepieciešams sertifikāts” nav attiecināms uz Lielvārdes militāro lidlauku, jo tas ir militārs objekts un regula uz to netiek attiecināta. Vienlaikus I nodaļas 1. panta 3. daļa nosaka, ka attiecībā uz 2(b) un 2(c) apakšpunktu par pakalpojumiem, ko sniedz militārā puse, dalībvalstij ir jānodrošina, ka drošības līmenis ir vismaz tikpat augsts kā noteikts pamatprasību regulas Nr.1108/2009 Va un Vb pielikumā.).Saskaņā ar likuma “Par aviāciju” 113. pantu militāros lidlaukus izveido un izmanto saskaņā ar aizsardzības ministra izdotajos iekšējos normatīvajos aktos noteikto kārtību. Aizsardzības ministrija uzrauga militāro lidlauku ekspluatāciju.Noteikumu projekta 12. punktā minētais Starptautiskās Civilās aviācijas organizācijas dokuments “Tehniskās instrukcijas bīstamu izstrādājumu drošai pārvadāšanai pa gaisu” (ICAO Doc 9284 “Technical Instructions for the Safe Transport of Dangerous Goods by Air”) nav pieejams latviešu valodā. Ievērojot to, ka Starptautiskās Civilās aviācijas organizācijas instrukciju tulkošana nav Aizsardzības ministrijas kompetencē, Aizsardzības ministrija ir vērsusies valsts aģentūrā “Civilās aviācijas aģentūra” ar lūgumu nodrošināt Starptautiskās Civilās aviācijas organizācijas dokumenta tulkošanu.Ministru kabineta 2017. gada 17. oktobra noteikumi Nr. 622 “Kārtība, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtība, kādā Latvijas Republikas militārās aviācijas lidlaukus izmanto civilās aviācijas gaisa kuģi” ietver punktus (25. un 26. punkts), kuros ir detalizēti aprakstīta militārās aviācijas lidlauku sadarbība ar sporta biedrībām. Minēto punktu mērķis ir, ievērojot īpašas militārās aviācijas lidlauku drošības prasības, noteikt vienotu sadarbības procedūru, kas aizvietotu līdz šim pastāvošo individuālo vienošanos par sadarbību slēgšanu ar sporta biedrībām. Ievērojot Tieslietu ministrijas vairākkārtējās norādes par šo punktu (Noteikumu projekta jaunajā redakcijā - 24. un 25. punkts) rūpīgu izvērtēšanu, kā arī apsverot to nepieciešamību un noteikto sadarbības kritēriju pamatotību, Aizsardzības ministrija ir nonākusi pie secinājuma svītrot attiecīgos punktus, ņemot vērā to, ka sadarbība ar sporta biedrībām nav Noteikumu primārais jautājums. Paredzams, ka turpmāk uz sporta biedrībām, tāpat kā uz citām civilās aviācijas organizācijām, attieksies Noteikumu III daļas regulējums. Iepriekš noslēgtās vienošanās par sadarbību ar sporta biedrībām netiks pārskatītas, savukārt turpmākā biedrību un militāro aviācijas lidlauku sadarbība norisināsies, individuālā kārtā slēdzot vienošanās par sadarbību, balstoties uz esošo tiesisko regulējumu (t. sk. Publiskas personas finanšu līdzekļu un mantas izšķērdēšanas novēršanas likumu) un drošības prasībām.Noteikumi stājas spēkā 2019. gada 1. janvārī, un to spēkā stāšanās laiks ir noteikts saskaņā ar 2018. gada 11. oktobra likums “Grozījumi likumā “Par aviāciju”” spēkā stāšanās laiku. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, valsts aģentūra “Civilā aviācijas aģentūra”. |
| 4. | Cita informācija | 2018. gada 11. oktobrī Saeima ir izskatījusi un pieņēmusi 3. lasījumā likumprojektu “Grozījumi likumā “Par aviāciju”” (Nr. [1261/Lp12](http://titania.saeima.lv/LIVS12/saeimalivs12.nsf/webSasaiste?OpenView&restricttocategory=1261/Lp12)). 2018. gada 11. oktobra likums “Grozījumi likumā “Par aviāciju”” stāsies spēkā 2019. gada 1. janvārī. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas un ārvalstu (NATO un ES dalībvalstu) militārās un civilās aviācijas gaisa kuģu personāls, lidostu apkalpe un ekspluatanti. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma mērķis ir noteikt militārās aviācijas gaisa kuģu virszemes apkalpošanas un alternatīvo drošības pasākumu piemērošanas kārtību civilās aviācijas lidlaukos. |
| 3. | Administratīvo izmaksu monetārs novērtējums | Noteikumu projekts tieši neietekmēs valsts un pašvaldību budžetus. Projektā paredzētie uzdevumi tiks īstenoti Aizsardzības ministrijai piešķirto valsts budžeta līdzekļu ietvaros (apakšprogrammu 22.10.00. “Starptautisko operāciju un Nacionālo bruņoto spēku personālsastāva centralizētais atalgojums” un 22.12.00. “Nacionālo bruņoto spēku uzturēšana” ietvaros). |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| 8. Cita informācija | Noteikumu projekts tieši neietekmēs valsts un pašvaldību budžetus.Projektā paredzētie uzdevumi tiks īstenoti Nacionālo bruņoto spēku ikgadējā budžeta ietvaros (apakšprogrammu 22.10.00. “Starptautisko operāciju un Nacionālo bruņoto spēku personālsastāva centralizētais atalgojums” un 22.12.00. “Nacionālo bruņoto spēku uzturēšana” ietvaros). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Nav. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).Eiropas Parlamenta un Padomes 2008.gada 11.marta Regulu (EK) Nr.300/2008 par kopīgiem noteikumiem civilās aviācijas drošības jomā, un ar ko atceļ Regulu (EK) Nr.2320/2002 (publicēta “Eiropas Savienības Oficiālajā Vēstnesī” L 97, 09.04.2008.)Eiropas Parlamenta un Padomes 2009. gada 21. oktobra regula (EK) Nr. 1108/2009, ar ko groza Regulu (EK) Nr. 216/2008 lidlauku, gaisa satiksmes pārvaldības un aeronavigācijas pakalpojumu jomā un atceļ Direktīvu 2006/23/EKKomisijas 2012. gada 5. oktobra Regula (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008. |
| 2. | Citas starptautiskās saistības | Starptautiskais 2016.gada 14.jūnija dokuments - Letter of agreement among North Atlantic Treaty organization and Ministry of Defence of the Republic of Estonia, the Ministry of Economic affairs and communications of Republic of Estonia, the government of the Republic of Latvia and the government of the Republic of Lithuania, on airspace management arrangements in support of the NATO air policing mission and other air activities in the Baltic states.1949. gada 4. aprīļa Ziemeļatlantijas līgums. |
| 3. | Cita informācija | Nav.  |
|  1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).Eiropas Parlamenta un Padomes 2008.gada 11.marta Regulu (EK) Nr.300/2008 par kopīgiem noteikumiem civilās aviācijas drošības jomā, un ar ko atceļ Regulu (EK) Nr.2320/2002 (publicēta “Eiropas Savienības Oficiālajā Vēstnesī” L 97, 09.04.2008.)Eiropas Parlamenta un Padomes 2009. gada 21. oktobra regula (EK) Nr. 1108/2009, ar ko groza Regulu (EK) Nr. 216/2008 lidlauku, gaisa satiksmes pārvaldības un aeronavigācijas pakalpojumu jomā un atceļ Direktīvu 2006/23/EK (publicēta “Eiropas Savienības Oficiālajā Vēstnesī” L 309, 21.11.2009.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.300/2008 4.panta 4.punkts | Projekta 2.1. apakšpunkts | Tiesību norma ieviesta pilnībā | Projekts stingrākas prasības neparedz. |
| Regulas Nr.2015/1998 pielikuma 11.2.2.punkts | Projekta 2.1. apakšpunkts | Tiesību norma ieviesta pilnībā | Projekts stingrākas prasības neparedz. |
| Regulas Nr.1108/2009 I nodaļas 1. panta otrā daļa un I nodaļas 1. panta trešā daļa | Projekta 2.5. apakšpunkts | Tiesību norma ieviesta pilnībā | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| 2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1949.gada 4.aprīļa Ziemeļatlantijas līgumsStarptautiskais 2016.gada 14.jūnija dokuments - Letter of agreement among North Atlantic Treaty organization and Ministry of Defence of the Republic of Estonia, the Ministry of Economic affairs and communications of Republic of Estonia, the Government of the Republic of Latvia and the Government of the Republic of Lithuania, on airspace management arrangements in support of the NATO air policing mission and other air activities in the Baltic states.  |
| A | B | C |
| 1949.gada 4.aprīļa Ziemeļatlantijas līgums3.pants – Lai pēc iespējas efektīvāk izpildītu Līguma mērķus, Puses, katra atsevišķi vai visas kopā, ar ilgstošiem un efektīviem pašu centieniem un savstarpējo palīdzību uzturēs un attīstīs savas individuālās un kolektīvās spējas pretoties bruņotam uzbrukumam. | Ar projektu tiek uzturētas un attīstītas Latvijas individuālās un NATO ietvaros kolektīvās spējas pretoties bruņotam uzbrukumam, sekmēta spēja novērst Puses teritoriālā valsts integritātes, politiskā neatkarības, drošības apdraudējumu. Tiek nodrošināta iespēja saņemt un pilnvērtīgi izmantot sabiedroto palīdzību.  | Saistības tiek izpildītas daļēji – projektā ietvertie nosacījumi ir tikai viens no daudziem kolektīvās aizsardzības sistēmas stiprināšanas pasākumiem.  |
| Starptautiskais 2016.gada 14.jūnija dokuments - Letter of agreement among North Atlantic Treaty organization and Ministry of Defence of the Republic of Estonia, the Ministry of Economic affairs and communications of Republic of Estonia, the Government of the Republic of Latvia and the Government of the Republic of Lithuania, on airspace management arrangements in support of the NATO air policing mission and other air activities in the Baltic states.5.2.3. punkts | Ar projektu tiek uzturētas un attīstītas Latvijas individuālās un NATO ietvaros kolektīvās spējas pretoties bruņotam uzbrukumam, sekmēta spēja novērst Puses teritoriālā valsts integritātes, politiskā neatkarības, drošības apdraudējumu. Tiek nodrošināta iespēja saņemt un pilnvērtīgi izmantot sabiedroto palīdzību.  | Saistības tiek izpildītas daļēji – projektā ietvertie nosacījumi ir tikai viens no daudziem kolektīvās aizsardzības sistēmas stiprināšanas pasākumiem.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta publicēšana Aizsardzības ministrijas mājaslapā publiskajai apspriešanai. |
| 2. | Sabiedrības līdzdalība projekta izstrādē | Projekts publicēts Aizsardzības ministrijas mājaslapā publiskajai apspriešanai 2018. gada 8. jūnijā uz 2 nedēļām. |
| 3. | Sabiedrības līdzdalības rezultāti | Sabiedrība nav izteikusi viedokli par projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki, Aizsardzības ministrija, valsts aģentūra "Civilās aviācijas aģentūra" |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros un institucionālo struktūru neietekmē. |
| 3. | Cita informācija | Nav. |

Aizsardzības ministrs Raimonds Bergmanis

Artūrs Rudzītis, 67335237

Arturs.Rudzitis@mod.gov.lv